open-index/open-wikipedia-markdown huggingface dataset:
சிராவஸ்தி

**சிராவஸ்தி** (Shravasti) கௌதம புத்தர் காலத்தில் மகத நாட்டில்,  பண்டைய இந்தியாவின் பெரிய ஆறு நகரங்களில் ஒன்றாக விளங்கியது.  இந்நகரம் மகத நாட்டில் இருந்தது.

தற்போது இந்நகரம்  உத்தரப் பிரதேசம் மாநிலத்தின் சிராவஸ்தி மாவட்டத்தில் அமைந்துள்ளது.

கங்கைச் சமவெளியில், லக்னோவிலிருந்து வடகிழக்கில் 170 கிலோ மீட்டர் தொலைவில், இந்திய - நேபாள நாடுகளின் எல்லைக்கு அருகில், மேற்கு *ரப்தி* ஆற்றின் அருகே அமைந்துள்ளது. இந்நகரம் கௌதம் புத்தருடன் நெருங்கிய தொடர்புடையது.

கௌதம புத்தர் சிராவஸ்தி நகரத்தின் ஜேடவனத்தில் இருபத்து நான்கு  முறை சாதுர்மாஸ்ய விரதங்களை மேற்கொண்டார்.

இந்நகரத்திற்கு அருகில்  *சகேத்-மகேத்*    கிராமத்தில் (Sahet-Mahet) கௌதம புத்தர் தொடர்புடைய தொன்மை வாய்ந்த  பல பௌத்த விகாரைகள் காணப்படுகிறது.

வேத காலத்தில் கி மு ஆறாம் நூற்றாண்டு முதல் கி பி ஆறாம் நூற்றாண்டு முடிய, சிராவஸ்தி நகரம் கோசல நாட்டின் தலைநகராக விளங்கியது.

சமண சமயத்தின் மூன்றாம் தீர்த்தங்கரரான சம்பவநாதரின் பிறப்பிடமாக சிராவஸ்தி நகரம் கருதப்படுகிறது.  நாகார்ஜுனரின் கூற்று படி, கி பி ஐந்தாம் நூற்றாண்டில் மகத நாட்டின் தலைநகராக இருந்த ராஜகிரகத்தின் மக்கள் தொகையை விட சிராவஸ்தி நகரம் ஒன்பது இலட்சம் மக்கள் தொகையுடன் விளங்கியது.

புத்தர் தியானம் செய்வதற்கும், மக்களுக்கு நல் அறங்களை உபதேசிப்பதற்கும் அனாதபிண்டிகன் என்ற பெரும் வணிகன் தேஜ வனத்தில் அமைத்த பூங்கா ஒன்றை தற்போது தொல்லியல் ஆராய்ச்சித் துறையின் அகழ்வாராய்ச்சி மூலம் கண்டெடுக்கப்பட்டது.

thumb|அற்புதம் செய்த புத்தரின் சிலை, ஆண்டு கி பி 100 - 200, சிராவஸ்தி நகரம்

கௌதம புத்தர் வைசாலி நகரத்தை விட்டு சிராவஸ்தி நகரத்தில் வந்து தங்கியிருந்த காலத்தில், அனாதபிண்டிகன், விசாகா முதலியவர்கள் புத்தருக்கு உதவினார்கள்.

சிராவஸ்தி நகரில் தங்கியிருந்த காலத்தில் புத்தர் நான்கு பௌத்த தரும நிக்காயங்களை அருளிச் செய்தார்.

சீன பௌத்த யாத்திரிகன் யுவான் சுவாங் சிராவஸ்தி நகரத்தின் கட்டிட இடிபாடுகளை பதிவு செய்துள்ளார்.

தாய்லாந்து, தென் கொரியா, இலங்கை, மியான்மர், திபெத் மற்றும் சீனா நாட்டு பௌத்தர்கள் சிராவஸ்தி நகரத்தில் புத்தகயா போன்று இங்கும் பௌத்த மடாலயங்களை நிறுவியுள்ளனர்.

## படக்காட்சியகம்

Image:Anandabodhi.jpg|சிராவஸ்தியின் ஜேடவனத்தில் அமைந்த விகாரையில் ஆனந்த போதி மரம்
Image:Sravasti-gandhakuti.jpg|தேஜ வனத்தில் புத்தரின் குடில்
Image:Angulimalastupa.jpg|அங்குலிமாலனின் நினைவுத் தூண்
Image:Jetavana.jpg|தேஜ வனத்தின் காட்சி
Image:Sravasti-citywall.jpg|பண்டைய சிராவஸ்தி நகர வாசல்கள், மதில் சுவர்கள்
Image:Twinmiracle.jpg|இரண்டு அதிசயங்களின் நினைவுத் தூண் அமைந்த இடம்
Image:Jetavana1.jpg|சிறு நினைவுத் தூண்களுடன் கூடிய தேஜ வனக் காட்சி
Image:Anandabodhi2.jpg|ஆனந்த போதி மரத்தடியில் பிக்குகள் தியானிக்கும் காட்சி


## இதனையும் காண்க
* ஜேடவனம்
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்
* maps.google The place where Lord Buddha show Twin Miracle (Pali:Yamaka Patihara). - Shravasti
* maps.google The place where Lord Buddha came down from Daowadung. - Sankisa

பகுப்பு:பௌத்த தொல்லியற்களங்கள்
பகுப்பு:உத்தரப் பிரதேச தொல்லியற்களங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:உத்தரப் பிரதேசத்தின் வரலாறு
பகுப்பு:கோண்டா மாவட்டம்
பகுப்பு:பண்டைய இந்திய நகரங்கள்
பரிநிர்வாணம்

thumb|காந்தார நாட்டுச் சிற்பம்கௌதம புத்தரின் மகாபரிநிர்வாணத்தை விளக்கும் காந்தார நாட்டுச் சிற்பம், காலம் 2-3-ஆம் நூற்றாண்டு
thumb|புத்தர் மகாபரிநிர்வாணம் அடையும் நிகழ்வை விளக்கும் சிற்பம், விக்டோரியா & ஆல்பர்ட் அருங்காட்சியகம்
பௌத்த சமயத்தில் **பரிநிர்வாணம்** (*parinirvana*) என்ற சொல் முதலில் பயன்படுத்தப்பட்டது. பொதுவாக பரிநிர்வாணம் என்ற சொல் உடல் இறப்பிற்கு பின்னர் பிறவிச் சுழற்சியிலிருந்து விடுபட்டு *பிறவா நிலையை அடைவதே* ஆகும்.

புத்தர் பரிநிர்வாணம் அடைந்த நாளை கிழக்கு ஆசிய நாடுகளில் மகாயான பௌத்தர்கள் சிறப்பாக கொண்டாடுகின்றனர்.

## புத்தரின் மகாபரிநிர்வாணக் காட்சி
கௌதம புத்தர் குசிநகரில் தமது 80வது அகவையில் படுத்த கோலத்தில் மகாபரிநிர்வாணம் அடைந்தார். அப்பரிநிர்வாணக் காட்சி குசிநகரில் சிற்பமாக செதுக்கி வைக்கப்பட்டுள்ளது.
[panorama|1200px|பரிநிர்வானம் அடைந்த புத்தரின் சிற்பம், [குசிநகர்]]

## மேற்கோள்கள்

## வெளி இணைப்புகள்
*  பரிநிர்வாணம்
*SN VI.15: Parinibbana Sutta – Total Unbinding
*Maha-parinibbana Sutta – The Great Discourse on the Total Unbinding
* Article in The New York Times Buddha in Nirvana
## ஆதார நூற்பட்டியல்

* 
* 
* 
* 
* 
* 
* 
* 
* 
* 
* 

பகுப்பு:பௌத்தம்
பகுப்பு:கௌதம புத்தர்
விசாகா

**விசாகா** (Viśākhā),  கௌதம புத்தரின் நேரடி பெண் சீடர்களில்  ஒருவர்.  தியான யோகங்களில் வல்லவர். தனது 120-வது வயதில் மறைந்தவர். இவரது எலும்பு மற்றும் சாம்பல் வைத்து சிராவஸ்தி நகரத்தில் ஸ்தூபி ஒன்று கட்டப்பட்டுள்ளது.
## வரலாறு
*மிகாரமாதா* என்றும் அழைக்கப்படும் விசாகை, கௌதம புத்தரின் காலத்தில் வாழ்ந்த ஒரு பணக்கார பிரபுத்துவப் பெண்மணி. அவர் கௌதம புத்தரின் தலைமைப் பெண் பிக்குணியாக இருந்தார். விசாகா *மிகாரமாதுபாசாதா* ("மிகரமாதாவின் அரண்மனை" என்று பொருள்) என்ற பௌத்த மடாலயத்தை சிராவஸ்தியில் நிறுவினார், இது புத்தரின் காலத்தில் இரண்டு மிக முக்கியமான கோயில்களில் ஒன்றாகக் கருதப்பட்டது, மற்றொன்று ஜேதவனம் மடாலயம் ஆகும். 

மகத இராச்சியத்தில் முக்கிய ஒரு  பணக்கார குடும்பத்தில் விசாகா பிறந்தார். ஏழு வயதில் கௌதமபுத்தரை சிராவஸ்தி நகரத்தில் சந்தித்தார். கௌதம புத்தரின் பிரசங்கத்தைக் கேட்ட பிறகு *சோதபண்ணா* என்ற ஞான நிலையை அடைந்தார். விசாகாவும் அவரது குடும்பத்தினரும் பின்னர் கோசல இராச்சியத்தில் உள்ள சாகேதம் (இன்றைய அயோத்தி) நகரத்திற்கு குடிபெயர்ந்தனர். விசாகா தனது பதினாறு வயதில்  பூர்ணவர்த்தனனை மணந்தார். பின்னர் தனது குடும்பத்துடன் வாழ சிராவஸ்திக்கு குடிபெயர்ந்தார். *மிகாரா* என்ற செல்வந்த தனது மாமனாரைபுத்த மதத்திற்கு மாற்றியதன் மூலம் விசாகா பிரபலமடைந்தார். இதனால் விசாகாவுக்கு *மிகாராமாதா* என்ற சிறப்புப் பெயரை கௌதம புத்தர் வழங்கினார்.  இதன் பொருள் "மிகாராவின் தாய் " என்பதாகும்..|name=|group=note}}

பிக்குணிகளின் தலைமைப் புரவலராக விளங்கிய விசாகா, தனது வாழ்நாள் முழுவதும் கௌதம புத்தரையும், பிக்குகளையும் ஆதரித்தார், மேலும் கௌதம புத்தர் பொதுமக்களுடன் பழகுவதில் அவரது முதன்மை உதவியாளர்களில் ஒருவராகவும் பணியாற்றினார். தாராள மனப்பான்மையில் முதன்மையான புத்தரின் பெண் சீடராக அவர் அறியப்படுகிறார். விசாகா, ஆண் பிக்குவான  அனாதபிண்டிகனுடன் இணைந்து கௌதம புத்தரின் மிகப்பெரிய புரவலராகவும், நன்மை செய்பவராகவும் இருந்தார்.
## இதனையும் காண்க
* உப்பலவன்னா

## மேற்கோள்கள்


## வெளி இணைப்புகள்
* "Buddhist Women in the Time of the Buddha and Theravada Women Today 2003" by Dion Peoples
* "Visakha: The Chief Female Lay Benefactor" from the "Paw Center." Inactive Link
* "Life of the Buddha: Visakha, Great Female Supporter" by Rev. Siridhamma (1983; 2004) from "BuddhaNet."
* "Visākhā"(5) from "Buddhist Dictionary of Pali Proper Names."  
* "Migāramātupāsāda" from "Buddhist Dictionary of Pali Proper Names."  

பகுப்பு:புத்தரின் பெண் சீடர்கள்
பகுப்பு:புத்தரின் சீடர்கள்
அனுருத்தர்

**அனுருத்தர்** (*Anuruddha*) கௌதம புத்தரின் முதன்மைப் பத்து சீடர்களில் ஒருவர். மேலும் இவர் புத்தரின் ஒன்று விட்ட தம்பியாவார்.

புத்தர் கயாவில் ஞானம் அடைந்த பின்னர், ஆனந்தர், தேவதத்தன் பாட்டியா மற்றும் உபாலியுடன் சென்று புத்தரிடம் துறவற தீட்சை பெற்றவர் அனுருத்தர்.

புத்தர் பரிநிர்வாணம் அடைந்த போது அவருடன் இருந்த சில முதன்மைச் சீடர்களில் அனுருத்தரும் ஒருவர். பின்னர் முதல் பௌத்த அறிஞர்களின் மாநாட்டை கூட்டுவதில் அனுருத்தர் பெரும் பங்கு வகித்தவர். இவர் நூற்றி ஐம்பது ஆண்டுகள் வரை வாழ்ந்தவர்.
புத்த ஜாதக கதைகளில் அனுருத்தர் புத்தரின் மறு பிறப்பாகக் கருதப்படுகிறார்.

## மேற்கோள்கள்

## வெளி இணைப்புகள்
* Anuruddha: Master of the Divine Eye by Hellmuth Hecker (translated from the German by Nyanaponika Thera)

பகுப்பு:புத்தரின் சீடர்கள்
மாண்டவி விரைவுவண்டி

**மாண்டவி விரைவுவண்டி**, இந்திய இரயில்வே இயக்கும் விரைவுவண்டி, இது மும்பையிலுள்ள சத்ரபதி சிவாஜி முனையத்தில் இருந்து கிளம்பி, கோவாவில் உள்ள மட்காவ் என்ற இடத்துக்கு சென்று திரும்பும். இந்த வண்டி 765 கி.மீ. தொலைவுக்கு பயணிக்கிறது. பயண நேரம் 11 மணி 35 நிமிடங்கள் ஆகும்.

## வழித்தடம்
*சத்திரபதி சிவாசி தொடருந்து நிலையம்
*தாதர்
*டாணே
*பன்வேல்
*மாண்காவ்
*கேட்
*சிப்ளூண்
*சங்கமேஸ்வர் ரோடு
*ரத்னாகிரி
*ஆடவலி
*ராஜாபூர் ரோடு
*வைபவவாடி ரோடு
*கண்கவலி
*சிந்துதுர்க்
*குடாள்
*சாவந்தவாடி ரோடு
*பேட்ணே
*திவிம்
*கரம்ளி
*மட்காவ்

## இணைப்புகள்
*வண்டியின் வழித்தட விவரம் - இந்தியரயில்.இன்போ தளத்தில்

பகுப்பு:இந்திய விரைவுவண்டிகள்
பகுப்பு:கோவாவில் போக்குவரத்து
பகுப்பு:மகாராட்டிரப் போக்குவரத்து
கொச்சுவேலி - தேராதூன் அதிவிரைவுவண்டி

**12287/22659 கொச்சுவேலி - தேராதூன் அதிவிரைவுவண்டி** (Kochuveli - Dehradun SF Express), இந்திய இரயில்வே இயக்கும் அதிவிரைவுவண்டியாகும். இந்த வண்டி கேரளத்தின் தலைநகரான திருவனந்தபுரத்தில் உள்ள கொச்சுவேலி என்ற இடத்தில் இருந்து கிளம்பி, தேராதூன் வரை சென்று திரும்பும்.

## வழித்தடம்
* கொச்சுவேலி
* கொல்லம் சந்திப்பு
* செங்கன்னூர்
* கோட்டயம்
* எர்ணாகுளம் டவுன்
* திருச்சூர்
* ஷொறணூர் சந்திப்பு
* கோழிக்கோடு
* கண்ணூர்
* காசரகோடு
* மங்களூர் சந்திப்பு
* உடுப்பி
* மட்காவ் சந்திப்பு
* பன்வேல் சந்திப்பு
* வசை ரோடு
* சூரத்
* வடோதரா சந்திப்பு
* கோட்டா சந்திப்பு
* ஹசரத் நிசாமுதீன்
* காசியாபாத் சந்திப்பு
* மீரட் சந்திப்பு
* ரூர்க்கி
* ஹரித்துவார்
* தேராதூன்

## சான்றுகள்

பகுப்பு:கேரளத்தில் தொடருந்துப் போக்குவரத்து
பகுப்பு:கர்நாடகத்தில் போக்குவரத்து
பகுப்பு:மகாராட்டிரப் போக்குவரத்து
பகுப்பு:குஜராத்தில் போக்குவரத்து
பகுப்பு:இராசத்தானில் போக்குவரத்து
பகுப்பு:தில்லியில் போக்குவரத்து
பகுப்பு:உத்தராகண்டில் போக்குவரத்து
குருதிக் குழாய் வரைவி

**குருதிக் குழாய் வரைவி** (*angiography*) என்பது இதயத்தின் மேலுள்ள குருதிக் குழாய்களில் அடைப்பு ஏதேனும் உள்ளதா எனக்கண்டறியும் ஒரு பரிசோதனையாகும்.பொதுவாக மாரடைப்பு ஏற்பட்ட பிறகு அல்லது நெஞ்சு வலியினால் பாதிக்கப்பட்ட நோயாளிகளுக்கு இப்பரிசோதனை மேற்கொள்ளப்படுகிறது.

ஆஞ்சியோகிராம் தொடை அல்லது மணிக்கட்டின் அருகேயுள்ள தமனியின் வாயிலாக செய்யப்படுகிறது. 1.5 மிமீ முதல் 2.௦.மிமீ விட்டமுடைய நுண்ணிய குழாய்கள் மகாதமனியின் உள்ளே செலுத்தப்படுகின்றன. பின்னர் இக்குழாய்களின் வழியாக ரேடியோ கான்ட்ராஸ்ட் மருந்து செலுத்தப்படுகின்றது. அச்சமயம் எக்சு கதிர் கொண்டு இதயம் படம் பிடிக்கப்படும். இதன் மூலம் இதய இரத்தக்குழாய்களில் அடைப்பு ஏதேனும் இருப்பின் அவை துல்லியமாக அறியப்படுகின்றன.

## புற இணைப்புகள்

* RadiologyInfo for patients: Angiography procedures
* Cardiac Catheterization from Angioplasty.Org
* C-Arms types Several types of C-Arms
* Angiography Equipment from Siemens Medical
* Cardiovascular and Interventional Radiological Society of Europe
* Coronary CT angiography by Eugene Lin

## மேற்கோள்கள்

பகுப்பு:மருத்துவ சோதனைகள்
புதிய பிரான்சு

**புதிய பிரான்சு** (*New France*, ) 1534இல் இழ்சாக் கார்ட்டியே செயின்ட் லாரன்சு ஆறுவழியே வந்தடைந்ததிலிருந்து 1763இல்  இப்பகுதியை பெரிய பிரித்தானியாவிற்கும் எசுப்பானியாவிற்கும் விட்டுக் கொடுக்கும்வரை வட அமெரிக்காவில் பிரான்சின்  குடியேற்றமாக இருந்த நிலப்பகுதியாகும். 1712இல் உச்சநிலையில் இருந்தபோது (உத்ரெக்ட் உடன்பாட்டிற்கு முன்னதாக),  *புதிய பிரான்சின்* ஆட்பகுதி நியூபவுண்ட்லாந்து முதல் ராக்கி மலைத்தொடர் வரையிலும் அட்சன் விரிகுடாவிலிருந்து மெக்சிகோ வளைகுடா வரையிலும் பரவியிருந்தது; அக்காலத்தில் இது *பிரான்சிய வட அமெரிக்கப் பேரரசு* என்றும் *இராயல் நியூ பிரான்சு* என்றும் அறியப்பட்டது.

பகுப்பு:கனடாவின் வரலாறு
ஜெகதல்பூர்

**ஜெகதல்பூர்** (Jagdalpur) இந்தியாவின் சத்தீஸ்கர் மாநிலத்தின் பஸ்தர் கோட்டத்தில் உள்ள பஸ்தர் மாவட்டத்தின் நிர்வாகத் தலைமையிட நகரமும், மாநகராட்சியுமாகும். இதன் அருகில் உள்ள பெரிய நகரம் விசாகப்பட்டினம், ஜெகதல்பூரிலிருந்து 307 கி.மீ. தொலைவில் உள்ளது.

ஜெகதல்பூர் நகரம் துணி வணிகத்தில் ஒரு பெரிய முனையாகும். எனவே இந்நகரத்தை சின்ன இந்தூர் என அழைப்பர்.  பஸ்தர் கோட்டத்தில் மட்டுமல்லாமல், ஒரிசா மற்றும் தென்னிந்தியாவின் பெரிய துணி சந்தையாக  ஜெகதல்பூர் விளங்குகிறது.

## சுற்றுலா
சத்தீஸ்கர் மாநிலத்தின் சுற்றுலாத் தலைநகராக ஜெகதல்பூர் விளங்குகிறது.
ஜெகதல்பூர் பசுமையான இயற்கை காடுகள் சூழ்ந்த மலை அருவிகள், குகைகள், இயற்கைப் பூங்காக்கள், இயற்கை ஆதாரங்கள், மூலிகைச் செடி கொடிகள், உணர்ச்சி பொங்கும் திருவிழாக்கள் கொண்ட நகரமாகும். 
மேலும் இந்நகரத்தின் அருகில் கங்கேர் கட்டி தேசியப் பூங்கா, கோட்டும்சர் குகை, கைலாச குகைகள் சுற்றுலா பயணிகளை கவரதக்க வகையில் உள்ளது.

## மக்கள் தொகையியல்

2011-ஆம் ஆண்டின் மக்கள்தொகை கணக்கெடுப்பின்படி, 48 வார்டுகள் கொண்ட ஜெகதல்பூர் மாநகராட்சியின் மொத்த மக்கள்தொகை 1,25,463  ஆகும். மக்கள்தொகையில் 6 வயதிற்குட்பட்டோர் 14,185 ஆகவுள்ளனர். பாலின விகிதம் 1000 ஆயிரம் ஆண்களுக்கு 961 பெண்கள் வீதம் உள்ளனர். எழுத்தறிவு 84.91%  ஆகவுள்ளது. மக்கள்தொகையில் இந்துக்கள் 81.80 %, இசுலாமியர்கள் 5.32%, கிறித்தவர்கள் 9.44%, சீக்கியர்கள் 1.27%, சமணர்கள் 1.81%, பௌத்தர்கள் 0.21% மற்றவர்கள் 0.15% ஆகவுள்ளனர்.

## தொழில்
ஜெகதல்பூர் நகரத்திலிருந்து 16 கி மீ தொலைவில் நிறுவப்பட்ட 21,000 கோடி மதிப்புள்ள நகர்னார் இரும்பு ஆலை திசம்பர் 2016 முதல் செயல்பட உள்ளது.
ஜெகதல்பூரிலிருந்து இருபது கிலோ மீட்டர் தொலைவில் உள்ள 19,500 கோடி மதிப்பிலான டாடா நிறுவனத்தின் இரும்பாலை ஆண்டுக்கு  5.5 மில்லியன் டன் இரும்பு தளவாட உற்பத்தி செய்கிறது.

## போக்குவரத்து

### சாலைகள்
ஜெகதல்பூர் பேருந்து நிலையத்திலிருந்து மாநிலத்தின் அனைத்து நகரங்களுக்கும் மற்றும் அருகில் உள்ள ஒரிசா, தெலுங்கானா, மத்தியப் பிரதேசம், ஜார்கண்ட் மாநிலங்களின் நகரங்களுக்கும் செல்ல அரசு மற்றும் தனியார் பேருந்து வசதிகள் உள்ளது.

### தொடருந்து

ஜகதல்பூர் தொடருந்து நிலையம், சத்தீஸ்கர் மாநிலத்தின் ராய்ப்பூர், துர்க் நகரங்களையும், ஒரிசாவின்  புவனேஸ்வர், கட்டக், கோராபுட் நகரங்களையும், ஆந்திராவின், விஜயநகரம், விசாகப்பட்டினம் நகரங்களையும், மேற்கு வங்காளத்தின் ஹவுரா நகரத்தை இணைக்கும் ஒற்றை இருப்புப்பாதை கொண்டுள்ளது.

## திருவிழாக்கள்
ஜெகதல்பூர் நகரத்தில் கொண்டாடப்படும் முக்கியத் திருவிழாக்களில் நவராத்திரி, இரத யாத்திரை, மகாசிவராத்திரி, ஆடி அமாவாசை, தை அமாவாசை, மகாளய அமாவாசை, மாங்கனித் திருவிழாவும் அடங்கும்.
## தட்ப வெப்பம்

மார்ச் முதல் மே மாதம் வரை கடும் கோடைகாலமும்; சூன் முதல் செப்டம்பர் வரை மழைக்காலமும்; நவம்பர் முதல் பிப்ரவரி முடிய குளிர்காலமும் கொண்டது ஜெகதல்பூர் நகரம்.

## இதனையும் காண்க
* சிவப்பு தாழ்வாரம்

## மேற்கோள்கள்

## வெளி இணைப்புகள்
*Chitrakoot Waterfalls - Heaven on Chhattisgarh
*The Business Line - Best of Bastar
*Chitrakote Waterfall at pbase.com
*Bastar District Website 
*Bastar Photos Blog 
*Chhattisgarh Tourism Board Website 
* ஜெகதல்பூர் மாநகராட்சியின் இணையதளம்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:பஸ்தர் மாவட்டம்
பகுப்பு:சத்தீசுக்கரிலுள்ள மாநகரங்கள்
ஜோன்ஸ் மகலியா

**ஜோன்ஸ் மகலியா**, இந்தியத் திரைப்பட இயக்குநரும் தயாரிப்பாளரும் ஆவார். இவர் அசாமிய மொழித் திரைப்படங்களை இயக்கியும் தயாரித்தும் உள்ளார். இவர் முதலில் தயாரித்து, இயக்கிய தூரணிர் ரங் என்ற திரைப்படம் 1979ஆம் ஆண்டில் வெளியானது. இவரது அடுத்த திரைப்படமான பகாகர் துபரீயா என்ற திரைப்படம் பெருவெற்றி பெற்றது.

இவர் போடோ மொழியிலும் ஒரு திரைப்படத்தை இயக்கியுள்ளார். மகாசமர் என்ற திரைப்படமே இவர் இயக்கிய இறுதித் திரைப்படம்.

## வாழ்க்கைக்குறிப்பு
இவர் இந்திய மாநிலமான அசாமின் சோணித்பூர் மாவட்டத்தில் உள்ள திப்லோஙா என்ற ஊரில், 1946ஆம் ஆண்டின் நவம்பர் முதலாம் நாளில் பிறந்தார். இவரின் பெற்றோர் பூயாங் மகலியா, நுமலி மகலியா ஆகியோர் ஆவர். இவர் சூத்தியா உயர்நிலைப்பள்ளியில் படித்து, பின்னர் குவாஹாட்டியில் உள்ள ஆரிய வித்யாபீடம் என்ற கல்லூரியில் பட்டப்படிப்பை முடித்தார். இவரின் மகன் ஜெர்ரி மகலியா இசையமைப்பாளராகி உள்ளார். ஜோன்ஸ் 2016ஆம் ஆண்டின் பிப்ரவரி ஆறாம் நாளில் இறந்தார்.

## திரைத்துறை
இவர் ஒன்பது ஆவணப்படங்களையும் தயாரித்தார். பின்னர், பிரதிகாத் என்ற அசாமிய நாடகத்தை தூர்தர்ஷனில் வழங்கினார்.
### சலச்சித்ர்
*தூரணிர் ரங் (1979)
*பஹாகர் துபரியா (1984)
*யுகாந்தரர் தேஜால் புவா (2000)
*ரணாங்கன்
*மகாசமர் (2012)

### நாடகங்கள்
*அனேக் புலர் சுர்பி
*சக்ரபேஹு
*சுரங்கர் சேஷத்
*காலரத்ன
*ஆப்பரேசன் டிராக்‌ச்
*காத்-ப்ரதிகாத்
*ஜீவன் ஜோனாக்
* ஹார்மொனி நார்த் ஈஸ்ட்

## சான்றுகள்

பகுப்பு:1946 பிறப்புகள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:அசாமியத் திரைப்பட இயக்குநர்கள்
பகுப்பு:2016 இறப்புகள்
பகுப்பு:அசாமிய நபர்கள்
குருதிக்குழாய்ச் சீரமைப்பு

**ஆஞ்சியோபிளாஸ்டி** (அல்லது **பலூன் ஆஞ்சியோபிளாஸ்டி**) (*angioplasty*) என்பது ரத்த நாளங்களில் ஏற்படும் அடைப்பை சரிசெய்ய நாளத்தின் ஊடாக (நாளத்தின் உட்புறம்) செய்யப்படும் ஓர் அறுவை சிகிச்சையாகும்.

## பயன்கள்
ஆஞ்சியோபிளாஸ்டி சிகிச்சை இதய தமனி(கொரோனரி), மூளை தமனி (கரோடிட்), சிறுநீரக தமனி (ரீனல்), பிற தமனிகள் மற்றும் சிரைகளில் மேற்கொள்ளப்படுகிறது.

## செய்முறை
தொடை அல்லது மணிக்கட்டு தமனி வாயிலாக ரத்த குழாய்கள் அணுகப்படுகின்றன. சிகிச்சை மேற்கொள்ளப்படவேண்டிய நாளத்தில் 2 முதல் 2.5 மிமீ விட்டமுள்ள குழாய் நிலைநிறுத்தப்படுகிறது.அதன் வாயிலாக  0.௦14" விட்டமுடைய நுட்பமான ஒயர் அடைப்பை தாண்டி நிலைநிறுத்தப்படுகிறது. இந்த ஒயரின் மேலாக பலூன் ஒன்று செலுத்தப்பட்டு அடைப்பின் ஊடே விரிவடைக்கப்படுகிறது. தேவையிருப்பின் ஸ்டென்ட் பொருத்தப்பட்டு அடைப்பு முற்றிலும் நீக்கப்படுகிறது.

## குறிப்பு
ஆஞ்சியோபிளாஸ்டி மற்றும் ஸ்டென்ட் பொருத்தப்பட்ட நோயாளிகள் குறித்த காலத்திற்கு ஆஸ்பிரின் மற்றும் குலோபிடோக்ரேல் மாத்திரைகள் எடுத்துக்கொள்வது முற்றிலும்  அவசியம்.

## மேற்கோள்கள்

பகுப்பு:மருத்துவம்
பகுப்பு:குருதியியல்
சம்பவநாதர்

**சம்பவநாதர்** (Sambhavanath) சமண சமயத்தின் மூன்றாவது தீர்த்தங்கரர் ஆவார். இச்வாகு குல மன்னர் ஜிடாரி - அரசி சுசேனா இணையருக்கு சூரிய வம்சத்தில் சிராவஸ்தி நகரத்தில் பிறந்தவர் சம்பவநாதர்.  இவரது நினைவிடம் சிராவஸ்தி நகரத்தில் உள்ளது.

## மேற்கோள்கள்

*
*
*
## வெளி இணைப்புகள்

பகுப்பு:சமணம்
பகுப்பு:தீர்த்தங்கரர்கள்
அகமதாபாத் பி.ஆர்.டி.எஸ்

**அகமதாபாத் பி.ஆர்.டி.எஸ்** எனப்படுவது இந்திய மாநிலமான குஜராத்தின் அகமதாபாத்தில் இயங்கும் பேருந்து போக்குவரத்து வசதி ஆகும். இதை அகமதாபாத் நகராட்சிக்கு சொந்தமான அகமதாபாத் ஜனமார்க் என்ற நிறுவனம் இயக்குகிறது. இந்த திட்டம் 2009ஆம் ஆண்டின் அக்டோபரில் தொடங்கப்பட்டது. இந்த வகைப் பேருந்துகளில் நாள்தோறும் 1,32,000 பயணிகள் பயணிக்கின்றனர்.

## வழித்தடங்கள்
அகமதாபாத் நகரப் பேருந்துகள் சென்றுவரும் வழித்தட விவரங்களை கீழே காணவும்.

## இணைப்புகள்

* அகமதாபாத் பீ.ஆர்.டி.எஸ்  இணையதளம்

பகுப்பு:அகமதாபாத்
பகுப்பு:குஜராத்தில் போக்குவரத்து
பூரணர்

**பூரணர்** கௌதம புத்தரின் முதன்மைப் பத்துச் சீடர்களில் ஒருவர். இவர் புத்தத்தன்மை பெற்று அருகன் நிலைக்கு உயர்ந்தவர். இவரது இயற்பெயரான பூரணமைத்திரேயினிபுத்திர என்பதை  பூரணர் என்ற பெயரில் அறியப்படுகிறார். பாலி மொழி நூல்களில் **புன்னா** என அறியப்படுகிறார். புத்தரின் கொள்கைகளையும், தருமங்களை நாடு முழுவதும் விளக்கி கூறியவர்.  
 
சம்யுத்த நிகாயம், அத்தியாயம்  35, சூத்திரம் எண்  88-இல் பூரணரின் துறவற நெறிகளை விளக்குகிறது 

## மேற்கோள்கள்


## ஆதார நூற்பட்டியல்
* Bodhi, Bhikkhu (trans.) (2000b). *The Connected Discourses of the Buddha: A Translation of the Samyutta Nikaya*. Boston: Wisdom Publications. . 

* Thanissaro Bhikkhu (trans.) (1997). *Punna Sutta: To Punna* (SN 35.88). Available on-line at http://www.accesstoinsight.org/tipitaka/sn/sn35/sn35.088.than.html.

## வெளி இணைப்புகள்
* "Punna" in the Buddhist Dictionary of Pali Proper Names.

பகுப்பு:புத்தரின் சீடர்கள்
போரிவலி

**போரிவலி**, இந்திய நகரமான மும்பையின் புறநகர்ப் பகுதியாகும். இது மும்பை விமான நிலையத்தில் இருந்து 18 கி.மீ தொலைவில் அமைந்துள்ளது. இது மும்பையின் கடற்கரையோரம் அமைந்துள்ள ஒரு செல்வச் செழிப்பு மிக்க பகுதியாகும். அண்மைய புள்ளி விவரங்களின்படி போரிவலி மும்பையின் முதன்மை குடியிருப்பு பகுதியாக உள்ளது. 2010 ஆம் ஆண்டு நிலவரப்படி போரிவலியின் மொத்த மக்கள் தொகை 5,13,077 பேர்.

## போக்குவரத்து
*சாலைவழி: பேருந்துகள், ஆட்டோக்கள் ஆகியவை போரிவலியில் இயக்கப்படுகின்றன. டாணே, வஷி, வடாலா, சயான் ஆகிய இடங்களுக்கு பேருந்துகள் இயக்கப்படுகின்றன.

## ரயில் நிலையம்

போரிவலி ரயில் நிலையமானது மும்பை புறநகர் ரயில் அமைப்பின் மேற்கு வழித்தடத்தில் அமைந்துள்ளது. போரிவலியில் இருந்து மும்பை புறநகர் ரயில்வேயின் மூலம் மற்ற இடங்களுக்கு தொடர்வண்டிகளில் சென்று வரலாம்.

## முக்கிய நபர்கள்

* இந்திய கிரிக்கெட் வீரர் ரோகித் சர்மா 
* பாடகி ஆஷா போஸ்லே

## சான்றுகள்

பகுப்பு:மும்பை
பகுப்பு:மும்பை புறநகர் மாவட்டம்
ஐதரபாத் எம்.எம்.டி.எஸ்

thumb | வலது**ஐதரபாத் எம்.எம்.டி.எஸ்** என்னும் புறநகர ரயில்வே, ஐதரபாத்தில் இயங்குகிறது. இதை தெலுங்கானா அரசும், தென்மத்திய ரயில்வேயும் இணைந்து நடத்துகின்றன.

## வழித்தடம்

## இணைப்புகள்

* தொடர்வண்டி கால அட்டவணை

பகுப்பு:தெலங்காணாவில் போக்குவரத்து
பகுப்பு:ஐதராபாத் மாவட்டம், இந்தியா
சப்தரி மாவட்டம்

**சப்தரி மாவட்டம்**, நேபாளம் நாட்டின் தெராய் சமவெளியில் அமைந்த மாதேஷ்  மாநிலத்தின் 8 மாவட்டங்களில் ஒன்றாகும். இதன் தலைமையகமாக ராஜ்பிராஜ் என்ற நகரம் தேர்ந்தெடுக்கப்பட்டுள்ளது.  இந்த மாவட்டத்தின் பரப்பளவு 1,363 சதுர கி.மீ. இங்கு 639,284 மக்கள் வசிக்கின்றனர்.

## ஊர்கள்

*அர்னஹா
*இனர்வா புல்பரியா
*இனர்வா
*ஈடஹரீ விஷ்ணுபூர்
*ஓட்ரஹா
*ஔராஹீ
*கசன
*கஞ்சனபூர் காவிஸ்
*கபிலாஸ்
*கல்யானபூர்
*குசாஹா
*கோ. மதேபுரா
*கோய்லாடி70
*கோசபாகரி
*கட்கபூர்
*கோக்சர்பர்வ
*கோஜபூர்
*கம்ஹரியா பர்வஹா
*கோய்தீ
*கோபர் காடா
*சின்னமஸ்தா காவிஸ்
*ஜந்தௌல்
*ஜகதபூர் காவிஸ்
*ஜமுனீமதேபுரா
*ஜோகினியா-1
*ஜோகினியா-2
*ஜுதாகீ
*டாடா
*தராஹீ
*திகுலியா
*திலதீ
*தேர்ஹோதா
*திரிகோலா
*தேலியா
*திதாவா
*திமான
*தேவ்ரீ
*தேவ்ரீமருவா
*தௌலத்பூர்
*தனகடீ
*தர்மபூர் 2
*தோதனபூர்
*நர்தோ
*நேகதா
*பகரீ
*படேர்வா
*பத்தரகதா
*பாடோ
*பான்சேரா
*பிப்ரா மேற்கு
*பிப்ரா கிழக்கு
*போர்தஹா
*பிரசாபானி
*பகிரா
*பர்சேத்
*புல்காஹி
*பகதௌவா
*பதனஹா
*பத்கமா
*பனர்ஜுலா
*பனைனியா
*பனௌலாவா
*பனௌலீ
*பமஙங்கட்டி
*பர்சாயிம்
*பஸ்பலபூர்
*பஸ்பிடீ
*பாரம்ஜியா
*பிசாஹரியா
*புதேபாரசையேம்
*பேல்ஹிசபேனா
*பேல்ஹீ
*பைரவா
*போரியா
*பிரம்மபூர்
*பங்காஹா
*பாகவதபூர்
*பாரதஹ்
*புடாஹீ
*மதுபாடீ
*மனராஜா
*மலேகபூர்
*மலேட்
*மல்ஹானாமா
*மல்ஹானியா
*மஹாதேவா காவிஸ்
*மாதவபூர்
*மைனாகாடேரீ
*மைனாசகஸ்ரபஹு
*மௌவாஹா
*ராஜ்பிராஜ்
*ராமநகர்
*ராம்பூர் ஜமுவா
*ராம்பூர் மல்ஹானியா
*ராயபூர்
*ரூபநகர்
*ரௌதஹட்1
*லாலாபதி
*லோஹஜரா
*லௌனியா
*வீரபூர் பாராஹீ
*சங்கர் புரா
*சாராஸ்வர்
*சிம்ராஹா சிகியோவம்
*சிஸ்வா பேய்ஹி
*சீதாபூர்
*ஹனுமான் நகர்
*ஹர்தியா

## சான்றுகள்

பகுப்பு:நேபாளத்தின் மாவட்டங்கள்
பகுப்பு:மாதேஷ் மாநிலம்
இந்தியாவில் உள்ள கேந்திரிய வித்தியாலயா பள்ளிகள்

*கேந்திரிய வித்தியாலயா* எனப்படும் பள்ளிகளை இந்திய அரசு நடத்துகிறது. இந்தியாவில் 1066 பள்ளிகளும், வெளிநாடுகளில் 3 மூன்று பள்ளிகளும் உள்ளன.

மாநில வாரியாக கேந்திரிய வித்தியாலயா பள்ளிகளின் பட்டியல் கீழே தரப்பட்டுள்ளது. இந்த பட்டியலில் ஒன்றியப் பகுதிகளில் உள்ள பள்ளிகளும் சேர்க்கப்பட்டுள்ளன.

## அசாம்
*ஏ.எஃப்.எஸ். யோர்ஹாட்
*பார்பேட்டா
*நாகாமோ
*திஞ்சான்
*திபு
* போர்ஜார்
*லேகாபானி
* நரங்கி
* வடகிழக்கு எல்லைப்புற ரயில்வே, ரங்கியா
*ஒன்பதாவது மைல்
*மாலிகாமோ
*கானாபாரா
*கரீம்கஞ்சு
*நூன்மதி
*குவாஹாட்டி
*பஞ்சகிராம்
*கோலாகாட்
*கோக்ராஜார்
*தூம்தூமா
*தின்சுகியா
*புது பங்காய்காமோ
*பி.ஆர்.பி.எல் தாலிகாமோ (தற்போது செயல்படுவதில்லை)
*ஏ.எஃப்.எஸ். கும்பிர்கிராம்
*சில்சார் கச்சார்
*ஓ.என்.ஜி.சி. ஸ்ரீகோனா
*ஹாஃபலாங்
*ஏ.எஃப்.எஸ். சாபுவா
*யோர்ஹாட்
*போகஜான்
*ஜாகிரோடு, மரிகாமோ
*என்.ஈ.ஐ.எஸ்.டி யோர்ஹாட்
*ஓ.என்.ஜி.சி. சிவசாகர்
*லூம்திங், நகாமோ
*எண்.1, தேஸ்பூர்
*எண்.2, தேஸ்பூர்
*லோக்ரா
*மிசா பாளையம், நகாமோ
*திகாரு
*வடக்கு லக்கிம்பூர்
*பி.வி.எஃப்.சி.எல், நமரூப்
*துலியாஜன்

## அந்தமான், நிகோபார் தீவுகள்
* எண் 1, அபெர்தீன் பசார்
* எண் 2, மின்னி பே

## அரியானா
* பல்வால்
* பிவானி

## அருணாச்சலப் பிரதேசம்

## ஆந்திரப் பிரதேசம்
*பேகம்பேட்டை, ஐதராபாத்
*கச்சிபவுலி
*ஐதராபாத் பல்கலைக்கழக வளாகம்
*எண்.1, உப்பால், ஐதராபாத்
*பிரபாத் நகர், குண்டக்கல்
*ஐ.என்.எஸ் கலிங்கா, விசாகப்பட்டினம்
*நவசேனாபாக், மால்காபுரம், விசாகப்பட்டினம்
*எண்.1, நவசேனாபாக், மால்காபுரம், விசாகப்பட்டினம்
*எண்.2, நவசேனாபாக், மால்காபுரம், விசாகப்பட்டினம்
*எண்.1,ஸ்ரீ விஜயநகர், 104 ஏரியா, விசாகப்பட்டினம்
*எண்.2,ஸ்ரீ விஜயநகர், 104 ஏரியா, விசாகப்பட்டினம்
*வால்டேர், தாட்டிசேட்லபாலெம், விசாகப்பட்டினம்
*ஸ்டீல் பிளான்ட், விசாகப்பட்டினம்
*நேவல் ஆர்மமென்ட் டிப்போ, விசாகப்பட்டினம்
*நல்லபாடு, குண்டூர்
*எண்.1, சத்யநாராயணபுரம், விஜயவாடா
*எண்.2, ரயில்வே வொர்க்‌ஷாப், விஜயவாடா
*ஓ.என்.ஜி.சி, ராஜமுந்திரி
*எஸ்.கே. பலகலைக்கழக வளாகம், அனந்தபுரம்
*எண்.1, திருப்பதி
*எண்.2, சி.ஆர்.எஸ், திருப்பதி
*நந்தியால் சவுராஸ்தா, கர்நூல்
*ஆர்.ஐ.எம்.எஸ், கடப்பா
*ஸ்ரீகாகுளம்
*அனந்தபுரம்
*தெனாலி
*மச்சிலிப்பட்டினம்
*பாபட்லா சூர்யலங்கா
*கூட்டி

## இமாச்சலப் பிரதேசம்

## கருநாடகம்

## கேரளம்

## கோவா
* எண் 1, வாஸ்கோட காமா
* எண் 2, வாஸ்கோட காமா
* ஐ.என்.எஸ் மாண்டவி
* இராணுவப் பகுதி, போண்டா
* இராணுவப் பகுதி, பம்போலிம்

## சண்டிகட்

## சத்தீஸ்கட்

## தமிழ்நாடு
:சென்னை
*சி.எல்.ஆர்.ஐ
*அண்ணா நகர்
*அஷோக் நகர்
*டி.ஜி.ஐ. வளாகம்
* கில் நகர்
*ஐ.ஐ.டி
* ஐலண்டு கிரவுண்ட்ஸ்
* மீனம்பாக்கம்
* தாம்பரம் - 1
* தாம்பரம் - 2
* ஆவடி ஏ.எஃப்.எஸ்
* ஆவடி சி.ஆர்.பி.எஃப்
* ஆவடி எச்.வி.எஃப்
* ஆவடி ஓ.சி.எஃப்
* அரக்கோணம் - 1
* அரக்கோணம் - 2
* தக்கோலம்

## பீகார்

## மகாராஷ்டிரா

## மத்தியப் பிரதேசம்

## மணிப்பூர்

## மிசோரம்
* ஐசாவல்

## மேகாலயா

## மேற்கு வங்காளம்

## சான்றுகள்

பகுப்பு:இந்தியப் பட்டியல்கள்
பகுப்பு:இந்தியப் பள்ளிகள்
அசுரர் (இந்து சமயம்)

**அசுரர்கள்**, () இந்துத் தொன்மவியல் வரலாற்றின்படி, அசுரர்கள் தேவர்கள் எனப்படும் சுரர்களின் ஒன்று விட்ட உடன்பிறந்தவர்கள் ஆவர். காசிபர் - திதி தேவி இணையருக்குப் பிறந்தவர்களே அசுரர்கள் ஆவர்.
அசுரர்கள் தீய குணங்கள் கொண்ட உயராற்றல் கொண்டவர்கள். அசுரர்களில் சில நற்குணம் கொண்டவர்கள் வருணனால் வழிநடத்தப்படும் ஆதித்தியர்கள் எனப்படுவர். இரணியாட்சன், இரணியன், இராவணன், சூரபத்மன், மகிசாசூரன்  வாதபி போன்றோரை அசுரர்களுக்கு உதாரணமாகக் குறிப்பிடலாம்.

*[[தானவர்கள்]]* மற்றும் தைத்தியர்களும் அசுரர்கள் என அழைக்கபடுவர். அசுரர்களின் முதல் தலைவராக இருந்தவர் விருத்திராசூரன் ஆவார். அசுரர்களின்  குலகுரு சுக்கிராச்சாரியார் ஆவர்.

வேதங்களில்  இரக்கமும் நற்செய்கைகள் போன்ற சத்துவ குணம் கூடியவர்களை தேவர்கள் என்றும், அசுரர்கள் முன்கோபம், வீண் புகழ்ச்சி போன்ற இராட்சத குணம் படைத்தவர்கள் என்றும், முனிவர்கள் இயற்றும் வேள்விகளை அழிப்பவர்கள் என்றும் இறைவர்களை கொடுமைப் படுத்துபவர்கள் என்றும் அறியப்படுகிறார்கள்.

இந்து சமயப் புராணங்கள், இதிகாசங்களில் அசுரர்களின் ஒரு பிரிவினர் இயற்கை ஆற்றல் மிக்க இயக்கர்கள் எனும் (யட்சர்கள் - யட்சினிகள்) என்றும், மனிதர்களை கொன்று உண்பவர்களை இராட்சதர்கள் என்றும்  அழைக்கப்படுகின்றனர்.
 ரிக் வேதத்தில் அசுரர்கள் குறித்து எண்பத்து எட்டு முறை குறிப்பிட்டுள்ளது. .

## இந்துத் தொன்மவியல்
### விஷ்ணு வரலாறு
திருப்பாற்கடலை தேவர்களுடன் அசுரர்களும் இணைந்து கடையும் போது வெளிப்பட்ட அமிர்தத்தை, விஷ்ணு பகவான் மோகினி வடிவம் எடுத்து அசுரர்களுக்கு அமிர்தம் வழங்காது தேவர்களுக்கு மட்டுமே வழங்கினார் என விஷ்ணு புராணம் கூறுகிறது. விஷ்ணு அவ்வபோது அவதாரம் எடுத்து  அசுரர்களை கொன்றார் என விஷ்ணு புராணம் மற்றும் பாகவத புராணம் கூறுகிறது.

### சிவ புராணம்
அசுரர்கள் சிவனை வழிபட்டு தவமியற்றி வரங்களை பெற்று, இறையுலகத்தை கைப்பற்றி
இறைவர்களை சிறை வைத்தனர் என சிவ புராணம் கூறுகிறது. இறைவர்களுக்கும் - முனிவர்களுக்கும் துன்பம் இழைத்த சும்பன் - நிசும்பன் மற்றும் சுந்தன் - உப சுந்தன் எனும் அசுர இரட்டையர்களை சிவ பெருமான் அழித்தார்.

### தேவி பாகவதம்
தேவி பாகவத்தில், பார்வதி துர்கை வடிவுடன் மகிசாசூரன் போன்ற கொடிய அசுரர்களை கொன்றார் என கூறுகிறது.

### பாகவத புராணம்
பாகவத புராணத்தில், கம்சன் ஏவிய அரக்கர்களை கிருட்டிணன் கொன்றார் என அறிய முடிகிறது.

## பௌத்தம்
 
பௌத்த சமயத்தில் குறிப்பாக மகாயான பௌத்தத்தில் அசுரர்கள் குறித்து அதிக செய்திகள் உள்ளன.

## புகழ் பெற்ற அசுரர்கள் & அரக்கிகள்

# விருத்திராசூரன்
# மாயாசுரன்
# சுந்தன் - உபசுந்தன்
# சும்பன் - நிசும்பன்
# மகிசாசூரன்
# சூரபதுமன்
# இரணியன்
# இரணியகசிபு
# இரணியாட்சன்
# பிரகலாதன்
# விரோசனன்
# மகாபலி சக்கரவர்த்தி
# விருசபர்வன் 
# இராவணன்
# கும்பகர்ணன்
# வீடணன்
# இந்திரசித்து
# மாரீசன்
# கரன்
# தாரகன்
# சலந்தரன்
# இரத்த பிந்து
# நரகாசுரன்
# சூர்ப்பனகை 
# தாடகை

## மேற்கோள்கள்

## வெளி இணைப்புகள்

* The Basic Concept of Vedic Religion, FBJ Kuiper, History of Religions, Vol. 15, No. 2 (Nov., 1975), pages 107-120
* The Creation Myth of the Rig Veda, W Norman Brown, Journal of the American Oriental Society, Vol. 62, No. 2 (Jun., 1942), pages 85–98
* Asura Varuna, RN Dandekar, Annals of the Bhandarkar Oriental Research Institute, Vol. 21, No. 3/4 (1939-40), pages 157-191
* The Vedic Gods of Japan, S Kak (2004), (a discussion of *Asuras* in Japanese mythology)

பகுப்பு:இந்து சமய தொன்மவியல் இனக்குழுக்கள்
பகுப்பு:அசுரர்
கேமா

**கேமா** (Khema)  புத்தரின் இரண்டு தலைமைப் பெண் சீடர்களில் ஒருவராவார்.   மற்றவர் உப்பலவன்னா
கேமா மகத நாட்டின் மன்னன் பிம்பிசாரனின் பட்டத்தரசிகளில் ஒருவர். மகத அரசன் பிம்பிசாரனின் அனுமதியுடன் அழகில் சிறந்த கேமா கௌதம புத்தரை அணுகி துறவறம் பூண்டார்.

துறவறம் நன்கு பயின்று தன்னை அருக நிலைக்கு உயர்த்திக் கொண்டு, புத்தரின் பெண் சீடர்களில் தலைமைப்  பிக்குணியாக திகழ்ந்தவர்.

## மேற்கோள்கள்


## வெளி இணைப்புகள்
* http://www.tipitaka.net/pali/moments/pageload.php?book=005&page=03 
* http://home.earthlink.net/~mpaw1235/id10.html
* http://www.triplegem.plus.com/gcobbkn1.htm#2 

பகுப்பு:புத்தரின் பெண் சீடர்கள்
பகுப்பு:புத்தரின் சீடர்கள்
காராகும் பாலைவனம்

**காராகும் பாலைவனம்** (Karakum Desert),  கருமணல் கொண்டதால் இப்பாலைவனத்திற்கு துருக்கி மொழியில் காரகும் பாலைவனம் எனப் பெயராயிற்று. நடு ஆசியா நாடான துருக்மெனிஸ்தானின் மொத்த பரப்பளவில் எழுபது விழுக்காடு (35,000 சதுர கிலோ மீட்டர்) பரப்பளவை காராகும் பாலைவனம் அடைத்துள்ளது.

இப்பாலைவனத்தில் மக்கள் தொகை அடர்த்தி 6.5 சதுர கிலோ மீட்டரில் ஒரு நபர் விகிதத்தில் உள்ளது. ஆண்டு சராசரி மழை அளவு 70 முதல் 150 மில்லி மீட்டராக உள்ளது.

## அமைவிடம்
காஸ்பியன் கடலுக்கு கிழக்கே, ஏரல் கடலுக்கு வடக்கே, ஆமூ தாரியா ஆறு மற்றும் கிசுல்கும் பாலைவனத்திற்கும் வடகிழக்கில் துருக்மெனிஸ்தானில் காராகும் பாலவனம் அமைந்துள்ளது.

## பொருளாதாரம் மற்றும் ஆதாரங்கள்
பாலைவனச் சோலைகள் மற்றும் சிறிதளவில் பருத்தி பயிரிடப்படுகிறது.
தற்போது இங்கு கணிசமாக பாறை எண்ணெய் மற்றும் இயற்கை எரிவாயு கண்டெடுக்கப்பட்டுள்ளது.

## நரகத்திற்கான கதவு
காராகும் பாலைவனப் பகுதியில் மீத்தேன் எரிவாயு எடுக்க  70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும், சுமார் 20 மீட்டர் (66 அடிகள்) ஆழத்தில் தோண்டிய மிகப் பெரிய பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் மீத்தென் எரிவாயு தீச்சுவாலை தொடர்ந்து உமிழ்ந்தபடி இருப்பதால் இப்பகுதியை நரகத்திற்கான கதவு என உள்ளூர் மக்களால் அழைக்கப்படுகிறது.

## போக்குவரத்து
டிரான்ஸ்-காஸ்பியன் தொடருந்து சேவை உள்ளது.

## மேற்கோள்கள்

## வெளி இணைப்புகள்
*TravelBlog Darvasa Craters: Entrance to Hell
*Gonur Depe site in the Karakum Desert
*photos and about the Karakum Desert

பகுப்பு:பாலைவனங்கள்
காஞ்சிபுரம் சௌனகேசர் கோயில்

**காஞ்சிபுரம் சௌனகேசர் கோயில் (சௌனகேசம்)** என்றழைக்கப்படும் இது, காஞ்சியிலுள்ள சிவக் கோயில்களில் ஒன்றாகும். மேலும், இவ்விறைவரை **திருக்காஞ்சீஸ்வரர்** எனும் மற்றொரு பெயருடனும் வழங்கப்படுகிறது. இது, புத்தேரித் தெருவை அடுத்துள்ள கவுனசேகர் தெருவில் உள்ளது. கிழக்கு பார்த்த சன்னதியாக அறியப்பட்ட இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்: சௌனகேசர், சவுனகேஸ்வரர், திருக்காஞ்சீஸ்வரர்.
* தீர்த்தம்: சகோதர தீர்த்தம்      
* வழிபட்டோர்: சௌனக முனிவர்.

## தல வரலாறு
கவுனக முனிவர் தம்பெயரால் சிவலிங்கம் நிறுவி போற்றி மலநோய் நீங்க் முக்தி எய்தினர். சகோதர தீர்த்தம் அக்னிதேவன் தான் ஒளித்திருப்பதற்கு இக்குளத்தருகே வருணணை தன்னையொருவருக்கும் காட்டக்கூடாதென்றும் எனக்கு நீ சகோதரனல்லவா என்றும் பிரார்த்தித்து ஒளிந்திருந்தனராதலால் அக்குளம் சகோதர தீர்த்தமெனப் பெயர் பெற்றதென்பது வரலாறாகும்.

## தல விளக்கம்
சவுனகேசம் எனும் இது, சவுனக முனிவர் தம்பெயராற் சிவலிங்கம் நிறுவிப் போற்றி மலநோய் நீங்கி முத்தி எய்தினர். இக்கோயில் புத்தேரி தெருவை அடுத்துள்ள சவுனகேசர் தெருவில் உள்ளது.

## தல பதிகம்
* **பாடல்**:  (**சவுனகேச வரலாறு**) 
::விளம்புவன் னீசந் தனக்குமேல் பாங்கர் விழைதகுஞ் சவுனகேச் 
:சரத்திற், களங்கனி விளர்ப்ப விடங்கிடந் திமைக்குங் கறைமிடற் 
::றடிகளை இருத்தி, வளம்பயில் காதற் சவுனக முனிவன் மரபுளி 
:அருச்சனை யாற்றி, உளம்பயில் மலநோய் தவிர்ந்துபேரின்ப வீடுபே 
::றுற்றதவ் வரைப்பு.
               
* **பொழிப்புரை**:   
::*பேசப்பெறும் வன்னீசத் தலத்திற்கு மேற்கில் விரும்பத்தக்க சவுனகேசத் 
:*தலத்தில், களாம்பழமும் வெளிறுபட நீலம் காட்டும் விடங் கண்டத்தில் 
::*தங்கி ஒளிவிடும் திருநீலகண்டப் பெருமானை எழுந்தருளுவித்து நலமிகும் 
:*பேரன்புடைய சவுனக முனிவர் விதிப்படி அருச்சனை செய்து உயிரைப் 
::*பற்றியுள்ள ஆணவ மலத்தான் ஆகும் பிறவி நோய் நீங்கிப் பேரின்ப 
:*வீட்டினைத் தலைப்படுதற் கிடனாகியது அத்தலம்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் புத்தேரித் தெருவை அடுத்துள்ள கவுனசேகர் தெருவில் உள்ள தானப்ப நாயகன் தெருவில் இக்கோவில் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், கச்சபேசுவரர் கோயிலின் மேற்கு திசையில் கிழக்கு பார்த்த சன்னதியாக இக்கோவில் அமைந்துள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
திக்லிபூர்

**திக்லிபூர்**, இந்திய ஒன்றியப் பகுதியான அந்தமான் தீவுக்கூட்டத்தில் உள்ள வடக்கு அந்தமான் தீவில் உள்ள பெரிய நகரம் ஆகும். ஏரியல் விரிகுடாவிற்கு தெற்கில் , போர்ட் பிளேரில் இருந்து 290 கி.மீ தொலைவில், கல்போங் ஆற்றின் கரையில் கடல் மட்டத்திலிருந்து 43 மீட்டர் உயரத்தில் (141 அடி) இந்நகரம் அமைந்துள்ளது. திக்லிபூர் என்ற பெயரில் வட்டமும் உள்ளது. திக்லிபூர் வட்டத்தில் 42,877 மக்கள் வசிக்கின்றனர்.

## தொழில்
இங்கு நெல், தென்னை, பாக்கு, வாழை ஆகியவை முக்கிய பயிர்கள்.

## சான்றுகள்

பகுப்பு:அந்தமான் நிக்கோபார் தீவுகளின் ஊர்களும் நகரங்களும்
ரங்கத்

**ரங்கத்** *(Rangat)* இந்திய ஒன்றியப் பகுதியான அந்தமான் தீவுக்கூட்டத்தின் நடு அந்தமான் தீவில் உள்ள கிராமம். இது வடக்கு மற்றும் மத்திய அந்தமான் மாவட்டத்துக்கு உட்பட்ட ரங்கத் வட்டத்தில் உள்ளது.

இங்கு 38,824 மக்கள் வாழ்கின்றனர். இவர்களில் பெரும்பாலானோர் வங்காளிகளும், தமிழர்களும் ஆவர்.  இந்த நகரத்தில் இருந்து 210 கி.மீ பயணித்து போர்ட் பிளேரையும், 70 கி.மீ பயணித்து மாயாபந்தரையும் அடையலாம்..

## ஊர்கள்
ரங்கத் வட்டத்தில் உள்ள கிராமங்கள்
* ரங்கத்
* பகுல்தலா
* தஷ்ரத்பூர்
* கதம்தலா
* கவுசல்யாநகர்
* லாங் தீவு
* நிலாம்பூர்
* நிம்புதலா
* பர்ணசாலா
* சப்ரி
* சிவபுரம்
* சுந்தர்கட்
* ஊர்மிளாபூர்
* உத்தரா

## அரசியல்
இந்த ஊர் அந்தமான் நிக்கோபார் தீவுகள் மக்களவைத் தொகுதிக்கு உட்பட்டது.

## சான்றுகள்

## இணைப்புகள்
*  அந்தமான, நிகோபார் தீவுகளின் அரசு தளம்
* அந்தமான் நிகோபார் தீவுகளில் சுற்றுலா 
பகுப்பு:அந்தமான் நிக்கோபார் தீவுகள்
கார் நிக்கோபார் வான்படைத் தளம்

**கார் நிக்கோபார் வான்படைத் தளம்** , இந்திய ஒன்றியப் பகுதியான அந்தமான் நிக்கோபார் தீவுக்கூட்டத்தைச் சேர்ந்த கார் நிகோபார் தீவின் இந்திய வான்படை பாசறையில் அமைந்துள்ளது.

## அமைப்பு
இந்த நிலையம் கடல் மட்டத்தில் இருந்து 5 அடி உயரத்தில் உள்ளது. சிமெண்டில் அமைக்கப்பட்ட ஓடுபாதை உள்ளது. இந்த ஓடுபாதை 2717 மீட்டர் நீளம் கொண்டது.

## போக்குவரத்து
இங்கிருந்து போர்ட் பிளேர் விமான நிலையத்துக்கு விமானங்கள் இயக்கப்படுகின்றன.

## சான்றுகள்


## இணைப்புகள்
* Car Nicobar Air Force Base - India Airport Global Website

 பகுப்பு:இந்திய வானூர்தி நிலையங்கள்
பகுப்பு:இந்திய வான்படைத் தளங்கள்
பகுப்பு:அந்தமான் நிக்கோபார் தீவுகள்
வைப்பர் தீவு

**வைப்பர் தீவு**, இந்தியாவின் அந்தமான் நிக்கோபார் தீவுகள் ஒன்றியப் பகுதியில் உள்ள தீவு. இது போர்ட் பிளேருக்கு அருகில் அமைந்துள்ளது. இங்கு பிரித்தானியர் ஆட்சிக் காலத்தில் கட்டப்பட்ட சிறைகள் உள்ளன.

இங்குள்ள சிறை இந்திய விடுதலைப் போராட்டத்தில் முக்கியப் பங்கு வகிக்கிறது.

## அரசியல்
இந்த தீவு அந்தமான் நிக்கோபார் தீவுகள் மக்களவைத் தொகுதிக்கு உட்பட்டது.

## சான்றுகள்

*  T. Ramakrishnan, "Notorious Once, It Stands Shrouded in Silence Now", ''The Hindu,'' (Aug 15, 2004) 

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இந்திய விடுதலைப் போராட்டம்
வடக்கின் மாபெரும் சமர் (துடுப்பாட்டம்)

**வடக்கின் மாபெரும் சமர்** (*Battle of the North*) என்பது இலங்கையின் வடக்கே யாழ்ப்பாணத்தில் அமைந்துள்ள யாழ்ப்பாணம் மத்திய கல்லூரி, பரி யோவான் கல்லூரி ஆகிய பாடசாலைகளுக்கிடையே ஆண்டுதோறும் நடைபெறும் 3-நாள் துடுப்பாட்டப் போட்டி ஆகும். இப்பாடசாலைகளுக்கிடையே 1904 ஆம் ஆண்டில் முதலாவது போட்டி இடம்பெற்றது. இப்போட்டிகள் "நீலங்களின் சமர்" (*Battle of the Blues*) எனவும் அழைக்கப்படுகிறது.

## முடிவுகள்

## ஒரு-நாள் போட்டிகள்
2003 ஆம் ஆண்டு முதல் இரு பாடசாலைகளும் ஆண்டுதோறும் 50-ஓவர்கள் கொண்ட மட்டுப்படுத்தப்பட்ட ஒருநாள் போட்டியில் விளையாடி வருகின்றன.

## மேற்கோள்கள்

பகுப்பு:இலங்கையில் துடுப்பாட்டம்
பகுப்பு:யாழ்ப்பாணம் மத்திய கல்லூரி
பகுப்பு:யாழ்ப்பாணம் பரி யோவான் கல்லூரி
நாடாளுமன்றக் குன்று

**நாடாளுமன்றக் குன்று** (*Parliament Hill*, ), பொதுவழக்கில் **தி ஹில்**, ஒன்ராறியோ மாகாணத்தின் ஒட்டாவாவில் நகரமையத்தில் ஒட்டாவா ஆற்றின் தென்கரையில் அமைந்துள்ள அரசு நிலப்பகுதி ஆகும். இதன் கோதிக் மறுமலர்ச்சிப் பாணிக் கட்டிடங்களில் கனடிய நாடாளுமன்றம் அமைந்துள்ளது. இங்கு  பல முக்கியமானத் தேசியக் குறியீடுகளை கட்டிட வடிவமைப்பில் காணலாம்.  இதனைச் சுற்றிப் பார்க்க ஆண்டுதோறும் கிட்டத்தட்ட 3 மில்லியன் பார்வையாளர்கள் வருகின்றனர்.

18ஆவது, 19ஆவது நூற்றாண்டுகளில் இந்நிலப்பகுதி படைத்துறையின் கட்டுப்பாட்டில் இருந்தது. 1859இல் ஐக்கிய இராச்சியத்தின் விக்டோரியா கனடா மாகாணத்தின் தலைநகரமாக  பைடவுனை அறிவித்த பிறகு இதனை அரசு நிலமாக மேம்படுத்தும் பணிகள் துவங்கப்பட்டன.  நாடாளுமன்றத்தின் பல விரிவாக்கங்களையும் துறைசார் கட்டிடங்களையும் 1916இல் தீவிபத்தில் அழிபட்ட  மைய வளாகத்தையும் அடுத்து நாடாளுமன்றக் குன்று தற்போதுள்ள வடிவைக் கொண்டுள்ளது; 1927இல் அமைதிக் கோபுரம் கட்டப்பட்டது.  2002 முதல்  விரிவான $1 பில்லியன் செலவுள்ள புதுப்பித்தல், சீரமைத்தல் பணிகள் மேற்கொள்ளப்பட்டு வருகின்றன; இது 2020 வரை தொடரும் என மதிப்பிடப்பட்டுள்ளது.

இந்தக் கட்டிடத் தொகுதியில் மூன்று வளாகங்கள் உள்ளன: மேற்கு வளாகம், கிழக்கு வளாகம் மற்றும் மைய வளாகம்.

1916இல் ஏற்பட்ட தீ விபத்தொன்றில்  மைய வளாகம் முழுமையாக அழிபட்டது; நூலகத்தை மட்டுமே காப்பாற்ற முடிந்தது. இந்தக் கட்டிடம் மீண்டும் கட்டப்பட்டு அமைதிக் கோபுரம் 1927இல் முடிவுற்றது. கட்டிடங்களின் கூரைகள் செப்பாலானவை; இவை காலப்போக்கில் பச்சையாக மாறியுள்ளன.

இவ்வளாகத்தைச் சுற்றிலும் பல  சிலைகள் அமைக்கப்பட்டுள்ளன. பல முன்னாள் பிரதமர்களுக்கும் கனடாவில் பெண்களின் சம உரிமைகளுக்காக போராடிய 5 முதன்மைப் பெண்களுக்கும்  இங்கு சிலைகள் உள்ளன.  கனடா நிறுவப்பட்டு நூறாண்டுகள் நிறைவுபெற்றதை போற்றும் வகையில் நூற்றாண்டுத் தீ ஏற்றப்பட்டுள்ளது.

## மேற்சான்றுகள்

## வெளி இணைப்புகள்

* Parliament Hill Website 
* Canada by Design: Parliament Hill, Ottawa  at Library and Archives Canada
* M.H. Stoneworks Inc.  images of the restoration of various buildings on Parliament Hill
பகுப்பு:கனடாவின் கட்டிடங்கள்
பகுப்பு:ஒட்டாவா
மகாத்மா காந்தி தேசியப் பூங்கா

**மகாத்மா காந்தி தேசியப் பூங்கா**, இந்திய ஒன்றியப் பகுதியான அந்தமான் தீவுக்கூட்டத்தில் உள்ளது. இது போர்ட் பிளேரில் இருந்து 29 கி.மீ தொலைவில் அமைந்துள்ளது. இந்த பூங்கா 281.5 சதுர கி.மீ பரப்பளவில், பதினைந்து தீவுகளில் அமைந்துள்ளது. இங்கு நீர்மூழ்கல் உள்ளிட்டவை பொழுதுபோக்கு அம்சங்களாகும்.

## இணைப்புகள்

*  மகாத்மா தேசியப் பூங்காவைப் பற்றி

பகுப்பு:அந்தமான் நிக்கோபார் தீவுகள்
பகுப்பு:இந்திய தேசியப் பூங்காக்கள்
பார்த்திய எய்வு

[right|thumb|பார்த்திய துரகவீரன், ''[மதாமா அரண்மனை, தரீன், வட இத்தாலி.  *]]
*'பார்த்திய எய்வு''' என்பது பண்டைக்கால ஈரானிய மக்களான பார்த்தியர்களால் பிரபலமடைந்த ஒரு போர் உத்தி. இலகுகவச குதிரையின்மேல்  பார்த்திய வில்லாளிகள் முழு வீச்சில் பின்வாங்கும்போது,  உடலை திருப்பி பின்தொடரும் எதிரியை நோக்கி அம்பை எய்வர். இதை செயல்படுத்த சிறந்த குதிரையேற்ற திறன் தேவை, ஏனெனில் சவாரியாளர் கைகளில் வில் ஏந்தியிருப்பார். பார்த்தியர்களின் காலத்தில் அங்கவடி கண்டுபிடிக்கப்படவில்லை என்பதால், சவாரியாளர் தனது கால்களின் அழுத்தத்தால் மட்டுமே அவரின் குதிரையை வழிநடத்த இயலும். பின்வாங்குவது போல் நடிக்கும் போது, இந்த உத்தி எதிரியை நிலைகுலைய வைக்கும்.

இந்த உத்தியை  சாகர்கள், ஹீனர்கள், துருக்கியர்கள், அங்கேரியர்கள் மற்றும் மங்கோலியர்கள் உட்பட பெரும்பாலான ஐரோவாசிய நடோடிகள் பயன்படுத்தினர், இது மேலும் சசானிய குதிரைப்படைப் பிரிவுகளான கிளிபனாரி மற்றும் கட்டபிறாக்து ஆகியவற்றிலும் பயன்படுத்தப் பட்டது.

காரே போரில் இந்த உத்தி (பார்த்தியர்களால்) செயல்படுத்தப்பட்டது. இப்போரில் பார்த்திய எய்வு, ரோமானிய தளபதி கிரேசசை பார்த்தியர்கள் வெல்ல ஒரு முக்கிய காரணி ஆகும்.

## மேலும் பார்க்க
* ஏற்ற வில்வித்தை 

## மேற்கோள்கள்

பகுப்பு:திசைதிருப்பும் உத்திகள்
கனடாவின் உச்ச நீதிமன்றம்

**கனடாவின் உச்ச நீதிமன்றம்** (*Supreme Court of Canada*, ) கனடாவின் மிகவும் உயரிய நீதிமன்றமாகும். கனடிய நீதி முறைமையில் மேல்முறையீடுகளுக்கான இறுதி நீதிமன்றமாகும். இந்த நீதிமன்றம் ஆண்டொன்றுக்கு மாகாண, ஆட்பகுதி மற்றும் கூட்டரசின் மேல் முறையீட்டு நீதிமன்றங்களின் தீர்ப்புகளால் தீர்வு கிடைக்காத 40 முதல் 75 வாதிகளுக்கு மேல்முறையீடு செய்ய அனுமதி வழங்குகின்றது.  இதன் முடிவுகள் கனடியச் சட்டங்களின் இறுதி வெளிப்பாடாகவும் பயன்பாடாகவும் அனைத்து கீழ் நீதிமன்றங்களையும் கட்டுப்படுத்துவதாகவும் உள்ளன;  இந்த தீர்ப்புகளுக்கு மேலோங்கும் வண்ணமோ செயலற்றதாக்கும் வண்ணமோ நாடாளுமன்றத்திலும் மாகாண சட்டப்பேரவைகளிலும் *கனடிய உரிமை சுதந்திரப் பட்டயம்* பிரிவு 33படி சட்டங்கள்  இயற்றப்படலாம் (மீச்செல் பிரிவு).
## மேற்சான்றுகள்

பகுப்பு:கனடாவில் சட்டம்
பகுப்பு:உச்ச நீதிமன்றங்கள்
பெர்த்தா காசிரீஸ்

**பெர்த்தா காசிரீஸ் (Berta Isabel Cáceres Flores**, ; 4 மார்ச் 1971, 1972, or 1973 – 3 மார்ச் 2016) என்பவர் நடு அமெரிக்க நாடான ஹொண்டுராஸ் நாட்டைச் சேர்ந்த ஒரு சுற்றுச்சூழல் செயற்பாட்டாளர் மற்றும் லென்கா பழங்குடியினத் தலைவர், மற்றும் ஹோண்டுராஸ் பாப்புலர் மற்றும் பழங்குடி அமைப்புகளின் கவுன்சிலின் (COPINH). இணை நிறுவனர் மற்றும் ஒருங்கிணைப்பாளர் ஆவார். பழங்குடி மக்களின் வாழ்வாதாரத்துக்கு அச்சுருத்தலாகவும், அவர்கள் புனிதமானது என்று கருதும் குவால்கர்க் ஆற்றின் குறுக்கே கட்ட திட்டமிடப்பட்ட அருவா ஜர்கா அணைத் திட்டத்தை எதிர்த்து  பூர்வகுடி மக்களை ஒருங்கிணைத்து போராடி அணைத் திட்டத்தை தற்காலிகமாக நிறுத்தவைத்தார். இதற்காக 2015 ஆண்டு சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருதைப் பெற்றார்.

இவரின் சுற்றுச்சூழல் செயற்பாட்டால் அச்சுறுத்தலுக்கு உள்ளான இவர் மார்ச், 3, 2016 அன்று அடையாளம் தெரியாத நபர்களால் சுட்டுப் படுகொலை செய்யப்படார். உலகளாவிய சூழல் ஆர்வலர்களின் கருத்தின்படி காடுகள் மற்றும் ஆறுகளை பாதுகாக்கப் பாடுபடும் சுற்றுச்சூழல் ஆர்வலர்களுக்கு ஹொண்டுராஸ் நாடு உலகின் மிக ஆபத்தான நாடாக விளங்குகிறது.
## இதையும் காண்க
மேக்சிமா ஆக்கூன்யா த சாப்
## வெளி இணைப்புகள்
பெர்த்தா காசிரீஸ் படுகொ﻿லை எழுப்பும் சுற்றுச்சூழல் கேள்விகள்

## மேற்கோள்கள்

பகுப்பு:1973 பிறப்புகள்
பகுப்பு:2016 இறப்புகள்
பகுப்பு:ஹொண்டுராஸ் சுற்றுச்சூழல் செயற்பாட்டாளர்கள்
பகுப்பு:கொலை செய்யப்பட்ட மனித உரிமைச் செயற்பாட்டாளர்கள்
சிகோ மெண்டிஸ்

**பிரான்சிஸ்கோ ஆல்வெஸ் மெண்டீஸ் ஃபைஹோ (Francisco Alves Mendes Filho**, சிகோ மெண்டிஸ்  **Chico Mendes** என அறியப்படுபவர் (திசம்பர் 15, 1944 – திசம்பர் 22, 1988), பிரேசில் இரப்பர் தொழிலாளர் தொழிற்சங்க தலைவர் மற்றும் சூழலியலாளர். இவர் அமேசான் மழைக்காடுகள பாதுகாக்க போராடியவர், மனித உரிமைப் போராளி பிரேசில் நாட்டின் விவசாயிகள், பழங்குடிமக்கள் ஆகியோரின் உரிமைக்காக தன் வாழ்நாள் முழுக்க போராடியவர் ஆவார். திசம்பர் 22, 1988 அன்று அமேசான் காடுகளை அழித்துப் பால்பண்ணை நடத்துபவரின் மகனால் இவர் படுமொலை செய்யப்பட்டார். பிரேசில் உயிர் பன்மயப் பாதுகாப்பு நிறுவனத்துக்குச் சிகோ மெண்டிஸ் பெயர் பிரேசில் அரசால் வைக்கப்பட்டுள்ளது.

## மேற்கோள்கள்

### குறிப்புகள்

பகுப்பு:1944 பிறப்புகள்
பகுப்பு:1988 இறப்புகள்
பகுப்பு:பிரேசில் சுற்றுச்சூழல் செயற்பாட்டாளர்கள்
பகுப்பு:கொலை செய்யப்பட்ட மனித உரிமைச் செயற்பாட்டாளர்கள்
அட்சன் விரிகுடா

**அட்சன் விரிகுடா** (*Hudson Bay*) கனடாவின் கிழக்கு நடுப்பகுதியில் உள்ள விரிகுடாக் கடல் ஆகும்.  இது உலகின் நான்காவது மிகப்பெரும் கடல் ஆகும்; இதன் பரப்பு  316,000 சதுர மைல்கள் (819,000 சதுர கிலோமீட்டர்கள்). வடக்குக் கடலோரமும் மேற்கு கடலோரமும் நூனவுட்டிற்கு உரிமையானது. தெற்கு கடலோரம் மானிட்டோபாவிற்கும் ஒன்ராறியோவிற்கும் இடையே பிரிபட்டுள்ளது. கிழக்குக் கடலோரம் கியூபெக்கிற்குச் சொந்தமானது. இது அத்திலாந்திக்குப் பெருங்கடலுடன் விரிகுடாவின் வடகிழக்கில் உள்ள அட்சன் நீரிணையால்  இணைக்கப்பட்டுள்ளது. விரிகுடாவின் வடக்கில் உள்ள பாக்சு கால்வாய் இதை ஆர்க்டிக் பெருங்கடலுடன் இணைக்கிறது.

இதன் நீர் மிகப் பரந்த பரப்பில்  பாய்கின்றது; ஏறத்தாழ  பரப்பில் ஒன்ராறியோவின் பகுதிகள், கியூபெக், சஸ்காச்சுவான், ஆல்பர்ட்டா, பெரும்பாலான மானிட்டோபா, தென்கிழக்கு நூனவுட், மற்றும் வடக்கு டகோட்டா, தெற்கு டகோட்டா, மினசோட்டா, மொன்ட்டானா பகுதிகளுக்குப் பாய்கின்றது. அட்சன் விரிகுடாவின் தென்பக்க கிளை ஜேம்சு விரிகுடா எனப்படுகின்றது.

1610இல் தனது கப்பல் *டிசுகவரி* மூலம் வந்து இந்த விரிகுடாவை கண்டறிந்த இங்கிலாந்தின் நாடுகாண் பயணி என்றி அட்சன் பெயரில் இது அழைக்கப்படுகின்றது.

## மேற்சான்றுகள்

## வெளி இணைப்புகள்
*Britannica Online-Hudson Bay

பகுப்பு:கடல்கள்
பகுப்பு:கனடாவின் புவியியல்
அசங்கர்

thumb|upright|அசங்கரின் மரச்சிற்பம், ஜப்பான், ஆண்டு 1208
[thumb|upright|அசங்கரை நோக்கும் [மைத்திரேயர் - திபெத்திய பௌத்த சித்தரிப்பு]]

**அசங்கர்** (*Asanga*) தனது உடன் பிறந்தவரான வசுபந்துவுடன் இணைந்து யோகசாரம் எனும் மகாயான பௌத்த விஞ்ஞானவாத தத்துவப் பிரிவை நிறுவியவர். வசுபந்துவுடன் இணைந்து திரிபிடகத்தின் அபிதம்மத்தை விரிவாக விளக்கிய பௌத்த தத்துவ ஆசிரியர்.

பண்டைய காந்தார நாட்டின் புருஷபுரம் எனும் தற்கால பாகிஸ்தானில் உள்ள பெசாவர் நகரத்தில் சத்திரிய தந்தைக்கும் வேதிய தாய்க்கும் கி பி நான்காம் நூற்றாண்டில் பிறந்தவர். துவக்கத்தில் சர்வாஸ்திவாத பௌத்தப்  பிரிவில் இருந்தவர். பின்னர் மகாயான பௌத்தத்தில் இணைந்தவர்.

## படைப்புகள்
அசங்கர் யோகசார தத்துவத்தை விளக்க யோகசார-பூமி-சாத்திரம்  மற்றும்  *மகாயானசம்கிரகம்*   எனும் நூல்களை எழுதியுள்ளார். மேலும்  *அபிதர்ம-சமுச்சயம்*   எனும் நூலையும் எழுதியுள்ளார்.

## மேற்கோள்கள்


## ஆதார நூற்பட்டியல்
* Keenan, John P. (1989). Asaṅga's Understanding of Mādhyamika: Notes on the Shung-chung-lun, Journal of the International Association of Buddhist Studies 12 (1), 93-108

## வெளி இணைப்புகள்
* Digital Dictionary of Buddhism (type in "guest" as userID)
*Vasubandhu: Entry at the Internet Encyclopedia of Philosophy
*  Distinguishing Dharma and Dharmata by Asanga and Maitreya By: Thrangu Rinpoche

பகுப்பு:பௌத்த அறிஞர்கள்
பகுப்பு:நான்காம் நூற்றாண்டு இறப்புகள்
பகுப்பு:300 பிறப்புகள்
பகுப்பு:இந்திய மெய்யியலாளர்கள்
பகுப்பு:இந்தியப் பௌத்தர்கள்
வீர் சாவர்க்கர் பன்னாட்டு வானூர்தி நிலையம்

**வீர் சாவர்க்கர் பன்னாட்டு வானூர்தி நிலையம்**, இந்திய ஒன்றியப் பகுதியான அந்தமான் நிக்கோபார் தீவுக்கூட்டத்தில் உள்ள போர்ட் பிளேரில் அமைந்துள்ளது. இதை போர்ட் பிளேர் விமான நிலையம் என்றும் அழைக்கின்றனர். வினாயக் தாமோதர் சாவர்க்கர் என்ற இந்திய விடுதலைப் போராட்ட வீரரின் பெயர் இந்நிலையத்துக்கு சூட்டப்பட்டுள்ளது. இந்த நிலையத்தில் பொதுமக்கள் பயன்பாட்டுக்கான வானூர்திகள் வந்து செல்கின்றன.

பகுப்பு:இந்திய வானூர்தி நிலையங்கள்

பகுப்பு:இந்திய பன்னாட்டு வானூர்தி நிலையங்கள்

பகுப்பு:அந்தமான் நிக்கோபார் தீவுகளில் போக்குவரத்து
பகுப்பு:இந்திய வான்படைத் தளங்கள்
பகுப்பு:போர்ட் பிளேர்
நியூபவுண்ட்லாந்து (தீவு)

**நியூபவுண்ட்லாந்து** (*Newfoundland*) வட அமெரிக்கப் பெருநிலப்பகுதியின் கிழக்குக் கடலோரமாக உள்ள பெரிய கனடியத் தீவாகும்.  நியூஃபவுன்லாந்து மற்றும் லாப்ரடோர் மாகாணத்தின் பெரும்பாலான மக்கள் வாழும் தீவாகவும் உள்ளது. இந்தத் தீவு  லாப்ரடோர் மூவலந்தீவிலிருந்து பெல் ஐல் நீரிணையாலும் கேப் பிரெடன் தீவிலிருந்து கபோட் நீரிணையாலும் பிரிக்கப்பட்டுள்ளது.  செயின்ட் லாரென்சு ஆற்றின் முகத்துவாரத்தை அடைத்துக் கொண்டுள்ளதால் உலகின் மிகப் பெரும் கயவாயான  செயின்ட் லாரன்சு வளைகுடா உருவாகியுள்ளது. நியூபவுண்ட்லாந்தின் பக்கத்துப் பகுதியாக பிரான்சிய கடல்கடந்த சமூகமான செயிண்ட் ப்யேர் அண்ட் மீகேலோன் உள்ளது.

 பரப்பளவுள்ள நியூபவுண்ட்லாந்து உலகின் 16ஆவது பெரும் தீவாகவும் கனடாவின் நான்காவது தீவாகவும் உள்ளது. மாகாணத் தலைநகரம், செயின்ட் ஜான்ஸ், தீவின் தென்கிழக்குக் கடலோரத்தில் அமைந்துள்ளது; தலைநகரத்தின் தெற்கில் உள்ள கேப் இசுப்பியர் வட அமெரிக்காவின் கிழக்குக் கோடி முனையாக (கிரீன்லாந்து நீங்கலாக) விளங்குகின்றது. 

கனடாவின் 2006ஆம் ஆண்டு அலுவல்முறை கணக்கெடுப்பின்படி, நியூபவுண்ட்லாந்தின் 57% நபர்கள் பிரித்தானிய அல்லது ஐரிய மரபுவழியினராக கூறிக் கொள்கின்றனர்; 43.2% நபர்கள் குறைந்தது ஒரு ஆங்கிலப் பெற்றோரையும், 21.5% நபர்கள்  ஒரு ஐரியப் பெற்றோரையும்,  7% நபர்கள் குறைந்தது ஒரு இசுக்காட்டிய பெற்றோரையும் கொண்டுள்ளனர். தவிரவும் 6.1% பேர் குறைந்தது ஒரு பெற்றாராவது பிரான்சியராக கொண்டுள்ளனர். 2006 மக்கட்டொகைக் கணக்கெடுப்பின் படி இதன் மக்கட்டொகை 479,105 ஆகும்.
## மேற்சான்றுகள்

## வெளி இணைப்புகள்
* Government of Newfoundland and Labrador
* Welcome Page for Newfoundland and Labrador 
* Newfoundland Tourism
பகுப்பு:கனடாவின் தீவுகள்
பகுப்பு:முன்னாள் பிரித்தானியக் குடியேற்றங்கள்
ஜாலியின் தராசு

thumb|right|100px|1913 ஆம் ஆண்டைச் சேர்ந்த ஒரு ஜாலியின் தராசு
**ஜாலியின் தராசு** () என்பது ஒரு சாதாரண வில் தராசு ஆகும். இதனைப் பயன்படுத்தி சிறு திண்மப் பொருட்களின் ஒப்படர்த்தியினைக் காணலாம்.

இங்கு ஒரு கம்பிச்சுருளின் மேல்பகுதி ஒரு நிறுத்துகையின் (*Stand*)  துணையடன் செங்குத்தாகத் தொங்கவிடப்பட்டுள்ளது. கம்பிச்சுருளின் அடிப்பகுதியில் ஒன்றன் கீழ் ஒன்றாக இரு தராசுத்தட்டுகள் தொங்கவிடப்பட்டுள்ளன. அடித்தட்டு நீரில் மூழ்கி  இருக்கிறது. இதற்காக நிறுத்துகையில் ஒரு மேடையும் அதன்மேல் தண்ணீர் உள்ள முகவையும் உள்ளது. கம்பிச்சுருளின் பக்கம் நிறுத்துகையில் ஓர் அளவுகோல் உள்ளது. பொருளை மேல்தட்டில் வைத்து  கம்பிச்சுருள் எவ்வளவு நீட்சியினைப் பெறுகிறது எனக்கண்டு, பின் பொருளினை அடித்தட்டில் வைத்து நீட்சியினைக் காண வேண்டும்.

இந்த அளவுகள் முறையே **w** , **w**' என்றால்:

:ஒப்படர்த்தி  = \frac{w}{(w - w')} 

## மேற்கோள்கள்

பகுப்பு:இயற்பியல்
லாப்ரடோர் மூவலந்தீவு

**லாப்ரடோர் மூவலந்தீவு** (*Labrador Peninsula*) கனடாவின் கிழக்குப் பகுதியிலுள்ள பெரிய மூவலந்தீவு ஆகும். இதன் மேற்கே அட்சன் விரிகுடாவும் வடக்கில் அட்சன் நீரிணையும் கிழக்கில் லாப்ரடோர் கடலும் தென்கிழக்கில் செயின்ட் லாரன்சு வளைகுடாவும் எல்லைகளாக அமைந்துள்ளன. நியூஃபவுன்லாந்து மற்றும் லாப்ரடோர் மாகாணத்தின் அங்கமான லாப்ரடோர்  இந்த மூவலந்தீவில்தான் உள்ளது. கியூபெக் மாகாணத்தின் சகுனே-லாக்-செயின்ட் ழான், கோட்-நோர்டு, நோர்டு-டு-கியூபெக் பகுதிகளும் இந்த மூவலந்தீவில் உள்ளன. இந்த மூவலந்தீவில் ஏறத்தாழ 150,000 (2006 கணக்கெடுப்பு) பேர் வாழ்கின்றனர். இதன் பரப்பு  ஆகும்; இது உலகின் நான்காவது பெரிய மூவலந்தீவாக உள்ளது.

## மேற்சான்றுகள்

பகுப்பு:கனடாவின் புவியியல்
லாப்ரடோர்

**லாப்ரடோர்** (*Labrador*) கனடாவின் நியூஃபவுன்லாந்து மற்றும் லாப்ரடோர் மாகாணத்தின் வட பகுதியில் அமைந்துள்ள மண்டலமாகும். இம்மாகாணத்தின் பெருநிலப் பகுதியில் அமைந்துள்ள லாப்ரடோர், நியூபவுண்ட்லாந்திடமிருந்து *பெல் ஐல் நீரிணை*யால் பிரிக்கப்பட்டுள்ளது.  அத்திலாந்திக்கு கனடாவின் வடகோடியில் அமைந்துள்ள பெரிய புவியியல் பகுதியாகவும் விளங்குகின்றது.  

லாப்ரடோர் மூவலந்தீவின் கிழக்குப் பகுதியில் லாப்ரடோர் அமைந்துள்ளது. இதன் மேற்கிலும் தெற்கிலும்  கியூபெக் மாகாணம் உள்ளது. கனடியப் பகுதியான நூனவுட்டுடன் கில்லினிக் தீவு மூலமாக சிறு எல்லையைப் பகிர்ந்துள்ளது.

லாப்ரடோரின் பரப்பளவு நியூபவுண்ட்லாந்து தீவின் பரப்பை விட  இருமடங்காக இருந்தபோதிலும் இங்கு மாகாணத்தின் 8% மக்களே வசிக்கின்றனர்.  லாப்ரடோரின் முதற்குடி மக்களாக வடக்கு இனுவிட்டுகளும் தெற்கு இனுவிட்டு-மெடிசுகளும் இன்னு இனத்தவரும் உள்ளனர். 1940களிலும் 1950களிலும் இங்குள்ள இயற்கை வளங்கள் அறியப்படும்வரை முதற்குடி அல்லாதவர்கள் லாப்ரடோரில் தங்கி வாழ்ந்ததில்லை.
## மேற்சான்றுகள்

## வெளி இணைப்புகள்

*Audio recording of a traditional ghost story from Labrador, Canada
*Project Gutenberg e-text of Dillon Wallace's *[http://onlinebooks.library.upenn.edu/webbin/gutbook/lookup?num=4019 The Lure of the Labrador Wild]*
*Centre for Newfoundland Studies
*Trans-Labrador Highway website - detailed information about traveling in Labrador.
*Labrador Boundary dispute
*[Alexander Forbes Collection: Aerial photo survey of Labrador from 1931, 1932, and 1935 expeditions](http://collections.lib.uwm.edu/cdm4/results.php?CISORESTMP=results.php&CISOVIEWTMP=item_viewer.php&CISOMODE=thumb&CISOGRID=thumbnail,A,1;title,A,1;captio,A,0;para,200,0;none,A,0;20;relevancy,none,none,none,none&CISOBIB=title,A,1,N;captio,A,0,N;para,200,0,N;none,A,0,N;none,A,0,N;20;relevancy,none,none,none,none&CISOTHUMB=20%20(4x5);identi,none,none,none,none&CISOTITLE=20;title,none,none,none,none&CISOHIERA=20;para,title,none,none,none&CISOSUPPRESS=0&CISOTYPE=link&CISOOP1=all&CISOFIELD1=origin&CISOBOX1=Alexander+Forbes+Collection&CISOOP2=all&CISOFIELD2=para&CISOBOX2=&CISOOP3=all&CISOFIELD3=data&CISOBOX3=&CISOOP4=all&CISOFIELD4=CISOSEARCHALL&CISOBOX4=&c=all&CISOROOT=%2Fagsnorth) - University of Wisconsin-Milwaukee Libraries Digital Collections

பகுப்பு:கனடாவின் மண்டலங்கள்